**ZÁPISNICA ZO ZASADNUTIA RADY ŠKOLY**

konaného dňa 26. októbra 2021

**Prítomní:** viď. prezenčná listina

**Program:**

1. Privítanie nových členov RŠ za zriaďovateľa.
2. Oboznámenie členov RŠ s doterajšou činnosťou RŠ.
3. Predstavenie ZŠ s MŠ pri ZZ v Dolnom Smokovci 70.
4. Správa o výchovno-vzdelávacej činnosti, jej výsledkoch a podmienkach školy za školský rok 2019/2020.
5. Schválenie plánu práce RŠ na rok 2022.
6. Rôzne, diskusia.
7. Záver.

**K bodu 1/:**

Predsedníčka rady školy Mgr. Radana Gašperová v úvode privítala prítomných členov RŠ a predstavila novozvolených členov RŠ za zriaďovateľa a hosťa PaedDr. Máriu Veselovskú (riaditeľku školy). Následne ich oboznámila s programom zasadnutia.

**K bodu 2/:**

Nakoľko boli delegovaní šiesti noví členovia do RŠ za zriaďovateľa, predsedníčka RŠ ich oboznámila s doterajšou činnosťou RŠ. V tomto funkčnom období sa konali tri zasadnutia RŠ podľa Plánu RŠ. Z dôvodu epidemiologickej situácie sa všetky tri zasadnutia konali **elektronickým spôsobom – s možnosťou hlasovania per rollam v zmysle** Štatútu RŠ. Na jednotlivých zasadnutiach sa prerokovávali a schvaľovali dokumenty školy v zmysle platnej legislatívy a prezentovala sa činnosť školy.

**K bodu 3/:**

V ďalšom bode riaditeľka školy PaedDr. Mária Veselovská predstavila z dôvodu novozvolených členov formou prezentácie históriu a činnosť ZŠ s MŠ pri zdravotníckom zariadení v Dolnom Smokovci. Nakoľko ZŠ s MŠ pôsobí v Národnom ústave DTaRCH v Dolnom Smokovci a jej súčasťou sú dve elokované pracoviská (Elokované pracovisko v Kúpeľoch Horný Smokovec, s r.o. a Elokované pracovisko v Nemocnici Poprad, a.s.), jej činnosť je špecifická od bežnej ZŠ a MŠ. Uvedená prezentácia bola zároveň venovaná 101. výročiu založenia školy.

**K bodu 4/:**

Správu o výchovno-vzdelávacej činnosti, jej výsledkoch a podmienkach školy za školský rok 2020/2021 prezentovala pani riaditeľka PaedDr. Mária Veselovská. Prítomní členovia RŠ uvedenú správu prerokovali a následne bola správa poslaná zriaďovateľovi na schválenie.

**K bodu 5/:**

V ďalšom bode zasadnutia predsedníčka RŠ Mgr. Radana Gašperová oboznámila prítomných členov s Plánom práce RŠ na rok 2022, ktorý následne členovia RŠ schválili.

**Uznesenie:**

**Prítomní členovia rady školy prerokovali, schválili a berú na vedomie:**

1. Správu o výchovno-vzdelávacej činnosti jej výsledkoch a podmienkach

za školský rok 2020/2021.

1. Plán práce RŠ na rok 2022.

v Dolnom Smokovci 05. 11. 2021

Zapísala: Ing. Stanislava Kočanová, ekonómka školy